**Sekretarijat za društvene djelatnosti**

**Komisija za raspodjelu sredstava za projekte nevladinim organizacijama**

Broj: 04-056/22- Tivat, 28.03.2022. godine

Na osnovu člana 29 Odluke o kriterijumima, načinu i postupku raspodjele sredstava nevladinim organizacijama ("Službeni list Crne Gore - opštinski propisi", br. 32/18), Komisija za raspodjelu sredstava za projekte nevladinim organizacijama objavljuje

**JAVNI POZIV   
za izbor nezavisnih procjenjivača za 2022. godinu**

Javni poziv za izbor nezavisnih procjenjivača raspisuje se radi bodovanja projekata nevladinih organizacija prema propisanim kriterijumima.

Svi izrazi koji se koriste u ovom Javnom pozivu za fizička lica u muškom rodu podrazumijevaju iste izraze u ženskom rodu.

**Nezavisni procjenjivač mora ispunjavati slijedeće uslove:**

* najmanje pet godina iskustva u pisanju i sprovođenju projekata;
* iskustvo u ocijenjivanju projekata;
* najmanje pet godina iskustva u radu u makar jednoj oblasti određenom ovom Odlukom za koju se prijavljuje da ocjenjuje prijedloge projekata.

Nezavisni procjenjivač ne može biti lice koje dvije godine prije objavljivanja javnog poziva je:

* u radnom odnosu u nevladinoj organizaciji čije je sjedište u Tivtu;
* angažovano (ugovorom o radu, ugovorom o djelu, volonter) u radu nevladine organizacije čije je sjedište u Tivtu;
* lice ovlašćeno za zastupanje ili je član organa upravljanja ili drugog organa nevladine organizacije čije je sjedište u Tivtu;
* državni/lokalni službenik odnosno namještenik, zaposleni u javnim ustanovama i preduzećima čiji je osnivač država ili lokalna samouprava, poslanik ili odbornik.

Nezavisni procjenjivač podnosi Komisiji slijedeću dokumentaciju:

* biografiju sa opisom iskustva u pisanju i sprovođenju projekata, iskustva u ocjenjivanju projekata (dokazi: ugovor, rješenje,odluka).
* izjavu da nije angažovan (ugovorom o radu, ugovorom o djelu, volonter) u radu nevladine organizacije čije je sjedište u Tivtu, najmanje dvije godine prije prijavljivanja za nezavisnog procjenjivača prijedloga projekata;
* izjava da nije član organa upravljivanja u nevladinoj organizaciji čije je sjedište u Tivtu;
* izjavu da nije državni/lokalni službenik odnosno namještenik, zaposlen u javnim ustanovama i preduzećima čiji je osnivač država ili lokalna samouprava, poslanik ili odbornik.

Nezavisni procjenjivač koji ispunjava gore navedene uslove vršiće ocijenjivanje projekata nevladinih organizacija koji doprinose ostvarivanju utvrđenih ciljeva u strateškim dokumentima, programima i planovima Opštine Tivat, a kojima se, naročito:

* afirmišu kulturni potencijali, tradicija i kulturne posebnosti opštine, inicijative i aktivnosti u cilju podizanja nivoa urbane kulture i očuvanja mediteranske baštine;
* doprinose očuvanju životne sredine i održivog razvoja;
* podstiče ekonomski razvoj opštine;
* na drugi način afirmišu participaciju građana u procesu odlučivanja i podižu nivo demokratizacije društva u lokalnoj samoupravi;
* obezbjeđuju raznovrsnost, kvalitet usluga u oblasti socijalne, zdravstvene, dječje zaštite, zaštite djece i omladine sa smetnjama u razvoju, osoba sa invaliditetom, rodne ravnopravnosti i drugih oblika zaštite;

Nezavisni procjenjivači se mogu, prema iskustvu i kvalifikacijama navedenim u biografiji, opredijeliti za više područja koja označavaju u prijavi.

Zadatak nezavisnih procjenjivača je:

- ocijenjivanje prijedloga projekata;

- popunjavanje liste za ocjenu prijedloga projekta;

- dostavljanje liste prijedloga projekata koje treba da podrži Komisija.

Nakon sprovednog javnog poziva za izbor nezavisnih procjenjivača, Komisija donosi odluku o broju i izboru nezavisnih procjenjivača koja će se objaviti na internet portalu Opštine u roku od 10 dana po završetku javnog poziva.

Ukoliko nezavisni procjenjivač ne ispunjava uslove predviđene Javnim pozivom ili prijava na Javni poziv nije podnesena u predviđenom roku, takva prijava se neće razmatrati.

**Napomena**: **Obrazac prijave sa kompletnom dokumentacijom (u prilogu)**  iz ovog poziva **dostavlja se u zatvorenoj koverti,** neposredno na Građanskom birou Opštine Tivat ili preporučenom poštom, u roku od 15 dana od dana objavljivanja Javnog poziva **(zaključno sa 12.04.2022. godine)** na adresu: Opština Tivat, Sekretarijat za društvene djelatnosti, Trg Magnolija 1, 85320 Tivat.

Javni poziv se objavljuje na internet portalu Opštine Tivat [www.opstinativat.me](http://www.opstinativat.me) , na oglasnoj tabli Opštine Tivat, i na lokalnom javnom emiteru „Radio Tivat“.

Informacije u vezi sa javnim pozivom mogu se dobiti svakog radnog dana u periodu od 08 do 12h u Sekretarijatu za društvene djelatnosti (kancelarija broj 16) i na telefon: (032) 661 - 359.